Z A P I S N I K

od 6. ožujka 2020.
sa 19. sjednice Općinskog vijeća Općine Koprivnički Bregi, održane u zgradi Općine Koprivnički Bregi, Kralja Tomislava 2, Koprivnički Bregi, u sali za sastanke, s početkom u 19,30 sati.

Sjednica je sazvana sazivom KLASA: 021-01/20-01/01, URBROJ: 2137/08-20-1 od 27. veljače 2020. godine.

PRISUTNI:

     a) članovi Općinskog vijeća:
1. Tomislav Tomiek
2. Miroslav Sarić
3. Darko Sobota
4. Snježana Kuhar
5. Dražen Papac
6. Maja Solina
7. Denis Zagrajski
8. Đurđica Mustaf
9. Vedran Pintarić

ODSUTNI: Mario Kovač i Velimir Pintarić – opravdano.

b) ostali prisutni:
1.  Mario Hudić, općinski načelnik
2.  Stjepan Sršek, zamjenik općinskog načelnik
3.  Jasna Klasan, pročelnica
3.  Sonja Terzić, viši upravni referent, zapisničar
4.  Ljubica Godek, referent za računovodstvene poslove
5.  Dejan Plantić, referent – komunalni redar
Sjednicu Općinskog vijeća Općine Koprivnički Bregi otvara predsjednik Općinskog vijeća Darko Sobota i pozdravlja sve prisutne.
PREDSJEDNIK: Za ovu sjednicu predlažem, uz dnevni red koji ste dobili i dopunu dnevnog reda sa dvije točke i to sljedeće: 
7.Donošenje Odluke o izmjenama i dopunama Odluke o zakupu i kupoprodaji poslovnog prostora u vlasništvu Općine Koprivnički Bregi.
8.Donošenje Odluke o davanju suglasnosti na Godišnji izvještaj o izvršenju financijskog plana Dječjeg vrtića Vrapčić za razdoblje od 1. siječnja do 31. prosinca 2019. godine.
PREDSJEDNIK: Tako da sa navedenom dopunom predlažem sljedeći
D N E V N I   R E D :
1.Donošenje Statutarne odluke o izmjenama Statuta Općine Koprivnički Bregi.

2.Donošenje Poslovničke odluke o izmjenama Poslovnika Općinskog vijeća Općine Koprivnički Bregi.

3.Donošenje Odluke o raspoređivanju redovitih godišnjih sredstava za financiranje političkih stranaka zastupljenih u Općinskom vijeću Općine Koprivnički Bregi za 2020. godinu.

4.Donošenje Analize stanja sustava civilne zaštite na području Općine Koprivnički Bregi u 2019. godini.

5.Donošenje Plana razvoja sustava civilne zaštite na području Općine Koprivnički Bregi za 2020. godinu.

6.Donošenje Smjernica za organizaciju i razvoj sustava civilne zaštite na području Općine Koprivnički Bregi za razdoblje od 2020. do 2023. godine.

7.Donošenje Odluke o izmjenama i dopunama Odluke o zakupu i kupoprodaji poslovnog prostora u vlasništvu Općine Koprivnički Bregi.

8.Donošenje Odluke o davanju suglasnosti na Godišnji izvještaj o izvršenju financijskog plana Dječjeg vrtića Vrapčić za razdoblje od 1. siječnja do 31. prosinca 2019. godine.

9.Razno.
PREDSJEDNIK: Tko je za predloženi dnevni red? Konstatiram da je dnevni red jednoglasno usvojen (9 glasova „za“).
PREDSJEDNIK: Dajem zapisnik sa prethodne 18. sjednice na usvajanje. Da li ima kakvih primjedbi na ovaj zapisnik? 
PREDSJEDNIK: Ako nema primjedbi tko je „za“ ovaj zapisnik? Konstatiram da je jednoglasno usvojen (9 glasova „za“). Možemo preći na 1. točku dnevnog reda.

Točka 1. i 2.
JASNA KLASAN: Pošto je došlo do izmjena Zakona o lokalnoj i područnoj samoupravi, trebalo je napraviti izmjene Statuta Općine, kao i Poslovnika Općinkog vijeća. Promjene su male. Nadzor zakonitosti se po novome radi na način da se doneseni opći akti šalju u nadležno Ministarstvo na nadzor. Kako će to funkcionirati u praksi, ne znamo. Prijedlog promjene u Poslovniku je da se skrati rok za dostavu materijala za sjednicu vijeća na 3 dana, umjesto 5 dana koliko je bilo do sada.

ĐURĐICA MUSTAF: Kada je više materijala za sjednicu vijeća treba ih ranije dostaviti članovima vijeća tako da se stignu proučiti.  
PREDSJEDNIK: Predlažem da spojimo 1. i 2. točku dnevnog reda jer su povezane. Tko je „za“ 1. i 2. točku dnevnog reda? Konstatiram da je od 9 prisutnih članova Općinskog vijeća, svih 9 članova glasovalo „za“ te se donose
STATUTARNA ODLUKA

o izmjenama Statuta Općine Koprivnički Bregi 

Statutarna Odluka se prilaže ovom zapisniku i čini njegov sastavni dio.
POSLOVNIČKA ODLUKA

o izmjenama Poslovnika Općinskog vijeća Općine Koprivnički Bregi

Poslovnička Odluka se prilaže ovom zapisniku i čini njegov sastavni dio.

Točka 3.
PREDSJEDNIK: Ovu Odluku donosimo svake godine i nije bilo promjena pa predlažem da ju usvojimo. Tko je „za“? Konstatiram da je od 9 prisutnih članova Općinskog vijeća, svih 9 članova glasovalo „za“ te se donosi
ODLUKA
o raspoređivanju redovitih godišnjih sredstava za financiranje

političkih stranaka zastupljenih u Općinskom vijeću

Općine Koprivnički Bregi

Odluka se prilaže ovom zapisniku i čini njegov sastavni dio.

Točka 4., 5. i 6.
SONJA TERZIĆ: Zakonom o sustavu civilne zaštite je propisano da Općinsko vijeće jednom godišnje usvaja godišnju analizu stanja sustava civilne zaštite, plan razvoja sustava civilne zaštite, a svake četiri godine se donose i usvajaju smjernice za organizaciju i razvoj sustava civilne zaštite. U materijalima za sjednicu ste dobili prijedloge navedenih dokumenata. 
PREDSJEDNIK: Ako nema pitanja, predlažem da se također spoje točka 4., 5. i 6. dnevnog reda, jer se sve odnose na sustav civilne zaštite. Dajem prijedloge ovih akata na glasovanje. Tko je „za“? Konstatiram da je od 9 prisutnih članova Općinskog vijeća, svih 9 članova glasovalo „za“ te se donose
ANALIZA STANJA
sustava civilne zaštite na području

Općine Koprivnički Bregi u 2019. godini

Analiza se prilaže ovom zapisniku i čini njegov sastavni dio.

PLAN RAZVOJA

sustava civilne zaštite na području
Općine Koprivnički Bregi za 2020. godinu

Plan se prilaže ovom zapisniku i čini njegov sastavni dio.

SMJERNICE

za organizaciju i razvoj sustava civilne zaštite na području

Općine Koprivnički Bregi za razdoblje od 2020. do 2023. godine

Smjernice se prilažu ovom zapisniku i čine njegov sastavni dio. 

Točka 7.
MARIO HUDIĆ: Dobili ste u materijalima prijedlog izmjena i dopuna Odluke o zakupu i kupoprodaji poslovnog prostora. Ova Odluka se usklađivala sa izmjenama Zakona o zakupu i kupoprodaji poslovnog prostora. U članku 3. su navedene cijene po m2, neke su se mijenjale, neke dodale, tako na primjer je sada cijena za trgovačku djelatnost 50,00 kn mjesečno po m2, za udruge je simbolična cijena od 1,00 kn za općinske objekte koje udruge koriste. Poslali smo dopis Konzumu kojim ga obavještavamo o otkaznom roku pa bi raspisali novi natječaj za taj prostor. Kao što znate, podnijeli smo zahtjev za dug, ali ne znamo kako će to završiti.
PREDSJEDNIK: Dajem ovaj prijedlog izmjena i dopuna Odluke na glasovanje. Tko je „za“? Konstatiram da je od 9 prisutnih članova Općinskog vijeća, svih 9 članova glasovalo „za“ te se donosi

ODLUKA

o izmjenama i dopunama Odluke o zakupu i kupoprodaji
poslovnog prostora u vlasništvu Općine Koprivnički Bregi

Odluka se prilaže ovom zapisniku i čini njegov sastavni dio.

Točka 8.

MARIO HUDIĆ: Što se tiče prihoda i rashoda Dječjeg vrtića Vrapčić za prošlu godinu, oni su u skladu sa planiranim sredstvima, a i cijela mreža vrtića je financijski stabilna i nema nekih problema u radu vrtića.
PREDSJEDNIK: Ako nema dodatnih pitanja, dajem prijedlog Odluke na glasovanje. Tko je „za“? Konstatiram da je od 9 prisutnih članova Općinskog vijeća, svih 9 članova glasovalo „za“ te se donosi

ODLUKA

o davanju suglasnosti na Godišnji izvještaj o izvršenju
financijskog plana Dječjeg vrtića Vrapčić za razdoblje od

1. siječnja do 31. prosinca 2019. godine

Odluka se prilaže ovom zapisniku i čini njegov sastavni dio.
Točka 9.

MARIO HUDIĆ: Prvo bih vas htio izvijestiti što se radilo u našoj Općini od zadnje sjednice Općinskog vijeća. Završeni su ili pri kraju završetka radovi na pješačkoj stazi u Glogovcu te radovi na izgradnji pješačkog mosta u Bregima. Po najnovijoj izmjeni propisa, naša staza u Glogovcu je dovoljne širine da može biti pješačko-biciklistička staza, a ne samo pješačka. Na Ministarstvo regionalnog razvoja i fondova EU smo prijavili izgradnju parkirališta uz groblje u Glogovcu, a na Ministarstvo graditeljstva smo prijavili asfaltiranje nerazvrstane ceste – odvojak od Ulice Matije Gupca do Ulice Vladimira Nazora u Bregima. Sa Hrvatskim vodama i Koprivničkim vodama smo potpisali sporazum za izgradnju kanalizacije u Jeduševcu. Rok za izgradnju je 30. 6. ove godine, a Općina sudjeluje sa 20 % u ovom projektu. Od LAG-a smo dobili 140.000,00 kn za gradnju ograde na groblju u Koprivničkim Bregima. O tome smo dobili Odluku.
MIROSLAV SARIĆ: Zašto se rezao asfalt kod nekoliko kuća u Glogovcu?

MARIO HUDIĆ: Komisija sa tehničkog pregleda je tražila da se odrade neke stvari.
DENIS ZAGRAJSKI: Tko je tu zakazao?

MARIO HUDIĆ: Nitko tu nije zakazao, ali su oni tražili da se to odradi.

DENIS ZAGRAJSKI: Asfalt se već runji na par mjesta, za to nisu ništa rekli?
MIROSLAV SARIĆ: Imamo izvor u Glogovcu na koji dolaze svaki vikend planinari i ostali, bilo bi dobro da se napravi neka nadstrešnica od strane Općine.

MARIO HUDIĆ: Možemo to mjesto zajedno obići pa vidjeti što bi bilo najbolje da se uredi oko izvora.

ĐURĐICA MUSTAF: Zanima me u kojoj je fazi natječaj za državnu zemlju?

MARIO HUDIĆ: Još uvijek čekamo suglasnost iz Ministarstva poljoprivrede. Naš Program raspolaganja državnim poljoprivrednim zemljištem je dobar, a to su nam potvrdili iz naše Županije. Dodatna pojašnjenja o Programu raspolaganja je dao Dejan Plantić.

VEDRAN PINTARIĆ: Da li će sve staze biti mješovite?

MARIO HUDIĆ: Da, zakonski je to već u primjeni. Održan je sastanak sa policijom i Županijskim cestama, zaključci su sa tog sastanka da se pomakne zebra koja vodi prema Općini, za 20 – tak metara, bliže autobusnom stajalištu. Također, da se pomakne zebra koja se nalazi s druge strane početka Ulice kralja Tomislava i to bliže trgovini Lonia – bivša Sloga.
ĐURĐICA MUSTAF: Da li je bio tehnički pregled za pješački most?

MARIO HUDIĆ: Tehnički pregled nije još bio, ali će biti. Grad Koprivnica nas je obavjestio da će se raditi staza od njihove strane prema nama, a radit će se i rasvjeta. Mi svoj dio rasvjete rješavamo jer je trebao mali projekt za ove radove.

TOMISLAV TOMIEK: Ja bih apelirao da se prometni znakovi ne postavljaju na rubu ceste.

DEJAN PLANTIĆ: Županijska uprava za ceste određuje mjesto stavljanja prometnih znakova.

JASNA KLASAN: Htjela bih vas informirati o II fazi projekta „Zaželi“. Radi ovog projekta smo bili na sastanku u PORI, kako bi se i mi uključili. Trebaju nam što prije informacije o budućim korisnicima starije životne dobi. U Općinama koje su se uključile ranije, ljudi su to prihvatili. Tu nema dvostrukog financiranja, odnosno, tko dobiva naknadu Centra za socijalnu skrb, ne može se uključiti u ovaj projekt. Jedna žena može imati 6 korisnika.
ĐURĐICA MUSTAF: Mogu se kontaktirati žene koje su radile prije nekoliko godina na sličnim poslovima pa se može njih pitati za korisnike.
JASNA KLASAN: Ovaj projekt traje ukupno 18 mjeseci, a sama edukacija traje 6 mjeseci. Također se planiramo javiti za besplatan Internet na javnim mjestima. Biti će još natječaja za kulturu i socijalne fondove na koje se možemo javiti.

Budući da je dnevni red iscrpljen i više se nitko nije javio za riječ, predsjednik je završio sjednicu u 20,25 sati.
ZAPISNIČAR:






        PREDSJEDNIK:

  Sonja Terzić

